Ionsaí dróin ar an gCreimlín

Ar 3 Bealtaine 2023, bhí iarracht déanta Vladimir Putin, uachtarán na Rúise, a mharú le dróin sa Chreimil, de réir áisíneacht nuachta sa Rúis. Níor gortaíodh aon duine agus ní dhearnadh aon damáiste sa Chreimil.  

Ní raibh sé soiléir cé a bhí freagrach as an ruathar drón. Mar bheart díoltais, maraíodh 23 duine ar a laghad in ionsaí diúracán srl de chuid na Rúise ar chathair Kherson an lá dár gcionn.

Imeachtaí 
Deir na Rúisigh gur éirigh leo an dá dhrón a chur ó mhaith go leictreonach sular bhain siad sprioc amach..  Thit píosaí den dá dhrón ar an talamh sa Chreimil.  Bhí Putin ag obair in áras cónaithe eile dá chuid taobh amuigh de Mhoscó.

Freagracht agus díoltas 
Bhí sé á mhaíomh ag an Rúis go ndearna an Úcráin iarracht Putin a mharú. Dúradh gur ionsaí sceimhlitheoireachta réamhbheartaithe a bhí ann agus gur d'aon ghnó a rinneadh é seachtain roimh Pharáid na Bealtaine i Moscó.  De ghnáth tarlaíonn Paráid na Bealtaine sa Rúis ag an am sin den bhliain, ach chuir Putin go leor paráidí ar ceal i mbliana.

Ach bhí sé  á mhaíomh ag na hÚcránaigh nach raibh aon bhaint acusan le haon ionsaí ar an gCreimil.  Dúirt an tUachtarán Zelensky nach raibh siad ag troid in éadan na Rúiseach ach amháin ar fhód na hÚcráine.  Bhí sé á mhaíomh ag cúpla saineolaí gurb iad na Rúisigh féin a d'eagraigh an t-ionsaí chun an aird a bhaint den chogadh agus den easpa ratha ag an am.

Tugadh le fios sa ráiteas Rúiseach go gcoimeádfadh na Rúisigh an ceart acu féin díoltas a imirt ar na hÚcránaigh as an bhfeall. Rinneadh ionsaithe ar an Úcráin an lá dár gcionn.  Scaoil fórsaí Rúiseacha mórshailbhe diúracán le cathracha san Úcráin i gcaitheamh na hoíche, an phríomhchathair Cív ina measc. 

Dar leis na húdaráis san Úcráin gur scaoileadh 24 drón le hionaid éagsúla sa tír ach gur cuireadh ocht gcinn déag díobh go talamh sular bhain siad sprioc amach.  Tuairiscíodh gur maraíodh 23 duine ar a laghad mar gheall ar ionsaí diúracán ar chathair Kherson i ndeisceart na hÚcráine.

Féach freisin 

 Ionradh na Rúise ar an Úcráin

Tagairtí 

2023
Ionradh na Rúise ar an Úcráin
Stair na Rúise
An Chreimil
Aerfheithiclí gan fhoireann